ΜΙΑ ΣΕΙΡΑ ΤΟΥ NETFLIX
Καμπούμ.
Μετά από ένα επικό ταξίδι οι Ιππότες Δράκοι πάνε στην Αγγλία
θέλοντας να καταστρέψουν τα Όπλα Τιανσάνγκ.
Από εδώ, η Λεπίδα, η κολλητή μου,
μια πολεμίστρια που διψά για εκδίκηση!
Τώρα απλώς διψάω για νερό.
Η Άκνα, η ιδιοφυΐα που επιδιορθώνει τα πάντα!
Έχω τη λύση για το πρόβλημα του ανέμου!
Ο μπαμπάς μου, μαχητής σεφ.
Δεν έχουμε τρόφιμα,
αλλά ποιος θέλει ένα αχνιστό μπολ με βρασμένα ξύλα;
Η Ρουκμίνι, η ψύχραιμη αρχικλέφτρα.
Δικά μου τα βαρέλια! Εγώ τα βρήκα. Εγώ!
Και τέλος,
το πάντα με το μένος του κουνγκ φου, γνωστό παντού ως…
Κύριος Πινγκ;
Κάτσε. Δεν είναι σωστό.
Αμάν! Πεινάω τόσο που ξέχασα και το όνομά μου.
Το ξέρω, κοιλίτσα, αλλά τι θες να κάνω;
Ναι, σωστά!
Όχι!
-Τι ήταν αυτό; -Τι ήταν ποιο;
-Έκρυβες ντάμπλινγκς; -Όχι, να σου εξηγήσω.
Ήταν ντάμπλινγκ έκτακτης ανάγκης.
Σοβαρά τώρα;
Δεν θα πεθάνεις από πείνα,
εγώ θα σε σκοτώσω!
Κοιτάξτε!
Ναι! Κοιτάξτε! Τι κοιτάμε ακριβώς;
Το φεγγάρι. Τι ωραίο.
Γιατί το κοιτάμε;
Μας δείχνει ότι απόψε είναι η πρώτη μέρα του Σεληνιακού Νέου Έτους!
Το Εαρινό Φεστιβάλ!
-Τι; -Η αρχή του νέου σεληνιακού έτους!
Η Κινεζική Πρωτοχρονιά!
Μια γιορτή για τη ζωή, την οικογένεια και την τύχη του νέου έτους.
Γκουό νίαν.
Κάνουμε ευχές για την τύχη του επερχόμενου έτους.
Σίγουρα η τύχη είναι κάτι που μας λείπει.
Μπούρδες!
Η τύχη είναι γύρω μας,
αλλά μπορείς να τη διακρίνεις, μόνο αν τη γιορτάσεις.
Ας γιορτάσουμε, για να μην αλληλοσφαχτούμε,
όλοι μαζί την παράδοσή μας.
Μαζευτείτε, παιδιά.
Ελπίζω να έχει και φαΐ αυτή η παράδοση.
Ναι, έναν σκασμό.
Τροφή για την ψυχή, εννοώ.
Η ιστορία μας ξεκινά κατά την αρχαία περίοδο…
Τότε που επικίνδυνα τέρατα περιφέρονταν στην Κίνα.
Μοναδικό τους εμπόδιο ήταν
οι ενάρετοι κυνηγοί που γενναία ρίσκαραν τις ζωές τους.
Καπάου!
Τους τιμούσαν για τη γενναιότητα, το θάρρος τους, και πάνω απ' όλα…
για τη μεγάλη τους τύχη.
Άλλοι τα κατάφερναν…
ενώ άλλοι κατατροπώνονταν.
Τελικά, η τύχη των κυνηγών στέρεψε, αφήνοντας πίσω μόνο τις ιστορίες τους.
Λίγοι έμειναν για να προστατεύσουν την Κίνα.
Και κάπου εδώ συναντάμε έναν περιπλανώμενο με σκοτεινό παρελθόν,
που ταξίδεψε παντού για να αποδείξει
ότι είναι ο σπουδαιότερος κυνηγός όλων.
ΕΠΙΚΟ ΣΕΛΗΝΙΑΚΟ ΝΕΟ ΕΤΟΣ
Ήταν ένας ήρωας με μεγάλη καλοτυχία.
Λίγη βοήθεια;
Κι εκείνη τη νύχτα,
τη μεγαλύτερη του χρόνου,
τον βρίσκουμε σε ένα μικρό χωριό αναζητώντας καταφύγιο.
Το ξέρω.
Θα σταματήσεις να με πρήζεις;
Γεια. Συγγνώμη;
Μα βρήκε χωρικούς με σοβαρά θέματα συμπεριφοράς.
Τι πρόβλημα έχουν αυτοί;
Κάνε πέρα, φρικιό! Ο καθένας για την πάρτη του!
Συγγνώμη.
Είμαι ένας περιπλανώμενος με σκοτεινό παρελθόν και ψάχνω
να αράξω κάπου.
Άραξε όπου θες.
-Εμείς φεύγουμε. -Είσαι μες στη μέση, βούρλο.
Περίεργη πόλη.
Λυπάμαι, είμαστε γεμάτοι.
Πού λες;
Κλείσαμε.
-Σας παρακαλώ, μήπως… -Είπα, κλείσαμε.
Όχι σήμερα, Νίαν!
Το στομάχι μου ήταν.
Ηρέμησε. Έχετε το σπέσιαλ του ταξιδιώτη;
Δεν φτιάχνουμε τέτοια εδώ.
-Έξω λέει ότι καλοδέχεστε τους ταξιδιώτες. -Η πινακίδα είναι παλιά.
Το ξέρω.
Κι εγώ το ίδιο.
Εντάξει. Αλλά δεν θα κάτσεις πολύ.
Δύο απ' όλα, και βάλε
σόγια, ξίδι, τζίντζερ και τσίλι. Σε ξεχωριστά μπολ.
Τσάι με χρυσάνθεμο, φρέσκο, όχι σε σακουλάκι.
Τρώγε.
Τι νοστιμιά είναι αυτή! Πολύ λαχταριστό!
Είναι ωραία να έχω έναν πελάτη.
Πώς και δεν γίνεται χαμός εδώ μέσα;
Οι ντόπιοι δεν τρώνε εδώ, πολύ καιρό τώρα.
Αρκετά αναπολήσαμε. Να κι ο λογαριασμός!
Πρέπει να κλείσω πριν βραδιάσει.
Βασικά…
ελπίζω να έχεις ψιλά γιατί θα πληρώσω με κάτι ανεκτίμητο.
Τι είναι αυτό;
Τύχη;
Ένας κόκκινος φάκελος. Η κάρτα μου.
Αν χρειαστείς τις υπηρεσίες μου.
Μπροστά σου στέκεται ένας διάσημος και καλότυχος κυνηγός!
Μα είναι γραμμένη ανάποδα!
Φου ντάο λα!
Ο εκτυπωτής την παραμεγέθυνε και ήθελαν πολλά για επανεκτύπωση.
Στο δωμάτιο πανικού!
Φέρε και τον λογαριασμό.
Εσύ! Γύρνα πίσω!
Ο φάκελος είναι άδειος!
Μην ανησυχείς. Θα σε πληρώσω καλά.
Κατατροπώνοντας αυτό το τρομερό τέρας.
Όταν η Κίνα κινδυνεύει από θηρία τρομερά,
εμφανίζεται ο ξένος με μπουνιά, με καπάου, με κλοτσιά!
Εγώ είμαι ο Μέγας Κυνηγός της Κίνας!
Στις υπηρεσίες σου.
Δεν θα πάρω. Έχουμε ήδη μια κυνηγό.
Για δες
που ξανασυναντιόμαστε, Νίαν.
Και βλέπω ότι ακόμα δεν ανακάλυψες την οδοντόκρεμα.
Δείξε μου ότι με φοβάσαι, ποταπή αρκούδα.
Ποτέ.
Δεν σου στέρησα ήδη αρκετά;
Ή μήπως θες να σου στερήσω και τη ζωή;
Τον νου σου, τέρας!
Γιατί δεν θα τα βγάλεις πέρα με τόση τελειότητα!
Όταν η Κίνα κινδυνεύει από θηρία τρομερά, εμφανίζεται ο ξένος
με μπουνιά, με καπάου, με κλοτσιά!
Τι;
Εγώ είμαι ο… Μα τις χίλιες ατυχίες!
Ναι!
Πολύ μεγάλη πόλη για καταστροφή και πολύ λίγος χρόνος.
Θα ξανάρθω αύριο το βράδυ!
Γύρνα πίσω
και πάλεψε, τέρας!
Έλα, καλό μου.
Το έσκασε! Ποιος νομίζεις πως είσαι;
Ένας διάσημος και καλότυχος κυνηγός;
Και που λες…
Η μάχη ήταν επική, έτσι;
Επική; Αυτό το τέρας αποδεκάτισε το μισό χωριό και το λες αυτό επικό;
Εγώ εννοούσα ότι εσύ ήσουν επική.
Κόφ' το. Μην ξαναπείς αυτήν τη λέξη.
Δεν χρειάζομαι τις υπηρεσίες σου.
Για μισό. Το τέρας είπε ότι θα ξανάρθει.
Γιατί κανείς δεν έχει κάνει τίπο… Σωστά. Εσύ… Σωστά. Συγγνώμη.
Θα βοηθήσω. Έχω παλέψει με τέρατα σ' όλη την Κίνα.
Δεν θέλουμε τη βοήθειά σου, αλλά καλοτυχία. Κι εσύ…
Έχουμε μπόλικη κακοτυχία και χωρίς εσένα.
Από πού ήρθες εσύ;
Τι; Εδώ μένω. Εσύ από πού ήρθες;
Είμαι ένας μοναχικός περιπλανώμενος. Λοιπόν, τι παίζει μ' αυτό το τέρας;
Φαίνεται σαν απειλή για… την κοινωνία.
Τη μεγαλύτερη μέρα του χρόνου, κάθε χρόνο,
το πνεύμα Νίαν έρχεται να μας τρομοκρατήσει,
14 νύχτες στη σειρά.
Τρώει το φαΐ μας, διαλύει τα πάντα, ξεσπάει για τα καλά.
Ώσπου το φως του νέου φεγγαριού
τον στέλνει σε χειμερία νάρκη για άλλον έναν χρόνο.
Δικό μου.
Οι περισσότεροι τρέχουν στα βουνά
και γυρνούν το πρωί όταν ο χαμός έχει τελειώσει.
Φεύγουν και αφήνουν το τέρας να τα διαλύσει όλα;
Όλοι εκτός από εκείνη.
Ο αδελφός της προστάτευε την πόλη, αλλά τώρα έμεινε μόνη της.
Δεν τον έχει πιάσει,
αλλά η αφοσίωσή της αξίζει σεβασμό.
Θες να αγοράσεις ένα φυλαχτό καλής τύχης;
Θα μου χρειαζόταν άλλο ένα. Τα ρέστα δικά σου.
Ο τύπος είναι ταπί!
Και οι φάκελοί του είναι άδειοι και ανάποδα!
Φου ντάο λα!
Περίμενε! Θα σας ξεπληρώσω, αλήθεια!
Μη μου το κοπανάς ότι χρωστάς.
Φου ντάο λα.
Το Φου σου είναι ανάποδα. Θα το ισιώσω.
Έτοιμο.
Άκου, μπρατσαρά. Αν ήθελες να κάνεις επίδειξη, θα…
Κουνήσου.
Δεν είσαι από εδώ γύρω.
Όχι, είμαι…
Όταν η Κίνα κινδυνεύει…
Βασικά, μόλις έφευγα.
-Έλα μέσα. -Αλήθεια;
Ευχαριστώ.
Θέλω ένα μέρος για τη νύχτα.
Δεν είπες ότι ήταν γεμάτο;
Είπα ότι δεν έχω χώρο για εσένα.
Είναι επικίνδυνα εδώ τη νύχτα.
Οι περισσότεροι πάνε στους λόφους.
Σώζουν ό,τι μπορούν κι έρχονται την επόμενη μέρα.
Φοβούνται μη χάσουν τα ελάχιστα που έχουν.
Αλλά για μερικούς από εμάς, αυτό είναι το μοναδικό μας σπίτι.
Λοιπόν, τι ώρα θα φύγεις το πρωί;
Ηρέμησε, εγώ είμαι!
Δεν σου είπα ότι θα το χειριστώ εγώ; Δεν θέλω τη βοήθειά σου!
Τι είναι αυτό που φοράς;
Άκου.
Ξέρω, ζηλεύεις.
Αλλά, πραγματικά, δεν χρειάζεται.
Δες εδώ. Πανοπλία-Λιοντάρι του Δασκάλου Τζονγκ Κουέι.
Φόρεσέ την κι εσύ αν θες. Έχω κι ασορτί ουρά!
Λέω να τη βάλεις τώρα.
Παίρνει 15 με 40 λεπτά, ανάλογα πόσο ευλύγιστη είσαι.
Δεν μπορείς να μην μπλέκεσαι;
Κάτσε, δεν είδες ακόμα το καλό!
Έχω φυλαχτά, παγίδες, κροτίδες, ό,τι χρειαζόμαστε για τον Νίαν.
Επίσης, δεν θα πω ξανά "επικό". Ορκίζομαι.
Κρύψου κάπου και μείνε μακριά μου.
Αν ο Νίαν ακούσει όλα αυτά τα… μπιχλιμπίδια,
θα μας καταλάβει.
Aτού μας η απόκρυψη.
Έτσι λες; Εγώ δεν ξέρω.
Όταν κατατρόπωσα το τέρας του Βόρειου Γουέι
το έκανα με την τέχνη της φοβέρας,
ή αλλιώς εκφοβισμό!
Ο Νίαν δεν φοβάται τίποτα.
Πες μου, μέγα κυνηγέ, πώς τρομάζεις ένα τέρας σαν αυτό;
Όλοι φοβούνται κάτι. Απλώς δεν το έχουμε βρει ακόμα.
Πολύ σίγουρος είσαι.
Ισχύει, όμως. Εσύ τι φοβάσαι;
Εσύ τι φοβάσαι; Είπα, εσύ τι…
Φοβάμαι την τεράστια αυτοπεποίθηση ενός αλαζόνα περιπλανώμενου
που κουβαλάει μπιχλιμπίδια.
Πολύ συγκεκριμένος φόβος.
Τρέξε!
Τι κάνεις; Τρέξε!
Να του αποσπάσουμε την προσοχή.
Δεν έχουμε χρόνο.
Να τον πάμε στην πλατεία, μακριά από τα μαγαζιά.
Έλα!
Το καρότσι μου!
Όχι! Όχι τα ντάμπλινγκς.
Όχι!
Βοήθεια!
Τα ντάμπλινγκς έπεσαν πάνω μου!
Βοήθεια!
Σήκωσε τα ντάμπλινγκς!
Αλλά μην πάνε και χαμένα!
Τι γίνεται εκεί πέρα;
Βοήθεια!
Πάρε τα ντάμπλινγκς από πάνω μου!
Ευχαριστώ!
Θα σ' τα χρεώσω αυτά.
Πρέπει να φύγουμε.
Ψηλά το κεφάλι! Σε πέτυχα!
Δεν έχεις να πας πουθενά, πάντα!
Δεν σε φοβάμαι!
Θα έπρεπε, όμως. Νομίζεις πως εσύ ελέγχεις την τύχη σου;
Όχι.
Έρχομαι εδώ κάθε χρόνο για να σας θυμίσω ότι η τύχη όλων σας…
βρίσκεται…
στα χέρια μου!
Άλλη μια υπέροχη βραδιά. Τα λέμε αύριο.
Όχι! Τον είχα στριμώξει!
Είχα την ευκαιρία,
αλλά τα μπιχλιμπίδια σου τον έδιωξαν!
Έλα τώρα. Μην είσαι άδικη.
Τα χωράφια!
Βγάλε αυτήν τη γελοία στολή.
Βιαστείτε!
Οι σοδειές έχουν πάρει φωτιά!
Σου εμπιστευτήκαμε τις ζωές μας.
Σε ταΐσαμε, σου δώσαμε στέγη…
Τι; Όχι. Εγώ υπερασπιζόμουν την πόλη.
Έχει δίκιο, δεν φταίει εντελώς εκείνη.
Ποιος είσαι εσύ;
Εγώ; Βασικά…
Όταν η Κίνα κινδυνεύει από θηρία τρομερά,
εμφανίζεται ο ξένος…
Σταμάτα.
Οι σοδειές μας χάθηκαν πια.
Κάνατε τη ζωή μας χειρότερη από ό,τι ήταν!
Φύγετε!
Ξουτ από εδώ.
Όταν απευθύνεστε και στους δύο, εννοείτε κι εμένα;
Ναι, εντάξει. Λογικό μου ακούγεται.
Περίμενε!
Συγγνώμη για αυτό.
Μπορώ… να έρθω μαζί σου;
Να έρθεις μαζί μου; Πού; Δεν έχω καν σπίτι για να επιστρέψω.
Γιατί έμεινες;
Αυτό το μέρος δεν έμοιαζε και τόσο με σπιτικό.
Η ατμόσφαιρα ήταν πολύ βαριά.
Ήμουν διαφορετική κάποτε.
Ήμουν ντροπαλή, ήσυχη και φοβόμουν εύκολα.
Από την άλλη, ο αδελφός μου, που ήταν ο κυνηγός της πόλης,
ήταν έντονος, θορυβώδης και γενναίος.
Ήταν και το πρότυπό μου.
Μια μέρα,
ο Νίαν επιτέθηκε στην πόλη.
Ξέμεινα έξω, μόνη και φοβισμένη.
Αλλά ήξερα ότι αν έφτανα σπίτι, θα ήμουν ασφαλής.
Περίμενα με υπομονή.
Όταν η προσοχή του στράφηκε αλλού, άρχισα να τρέχω.
Είχα σχεδόν ξεφύγει, αλλά σκόνταψα,
και, στο λεπτό, ο Νίαν εμφανίστηκε μπροστά μου!
Νόμιζα πως είχα ξοφλήσει, αλλά…
Έλα εδώ, κακάσχημο τέρας!
Θες κι άλλο; Για κόπιασε τότε!
Φύγε! Θα σε προφτάσω.
Να θυμάσαι,
μη φοβάσαι!
Οδήγησε τον Νίαν μακριά κι έτσι κατάφερα να ξεφύγω.
Κι αν και είπε ότι θα με προφτάσει…
δεν ξαναγύρισε σπίτι.
Δεν έσωσα τον αδελφό μου, γι' αυτό ήθελα να σώσω την πόλη.
Μόνο αυτή μου είχε απομείνει.
Και τώρα τους απογοήτευσα όλους.
Λυπάμαι.
Δεν το ήξερα.
Ελπίζω να βρεις την τύχη που ψάχνεις.
Ωραία. Για να δούμε πού θα με οδηγήσει η τύχη μου.
Τι κάνετε εσείς εδώ;
-Τα παρατήσαμε. -Τέρμα η χασούρα.
Ήταν τόσο ωραία πόλη, αλλά τώρα δεν έχει νόημα να μείνουμε.
Έλα. Κάθισε μαζί μας.
Χρειάζομαι λίγη ξεκούραση. Ευχαριστώ.
Τελικά, αν το καλοσκεφτείτε, είναι ένα όμορφο πρωινό.
Ναι. Μου δίνεις λίγο από τον σπάγκο;
Κανονικά θα σε χρέωνα, αλλά… θα κάνω τα στραβά μάτια.
Έγινες μαλθακή!
Μαλθακή; Πώς τολμάς;
Τι ήταν αυτό; Το ακούσατε; Μπορεί ο Νίαν να είναι κάπου εδώ;
Όχι, θα αναγνώριζα το γρύλισμά του.
Νόμιζα ότι ο Νίαν κατέστρεψε τα πάντα.
Σχεδόν τα πάντα. Ο καθένας μας έβαλε κι από κάτι.
Εγώ είχα περίσσιο ρυζάλευρο σε μια αποθήκη.
Εγώ έφτιαξα μπολ από φύλλα.
Εγώ πρόσθεσα λίγη ζάχαρη κι έτσι έφτιαξα ό,τι μας απέμεινε!
Πολύ νόστιμο! Πώς το λένε;
Νίαν γκάο.
Νίαν; Του έδωσες το όνομα του τέρατος;
Κάπως έπρεπε να εκμεταλλευτώ κι εγώ την κατάσταση.
Καλά. Καταλαβαίνω.
Εγώ έβαζα φαναράκια στο πανδοχείο
για να τα βλέπουν οι ταξιδιώτες από μακριά.
Κορόιδα.
Μάλλον δεν θα τα χρειαστώ άλλο πια.
Θα φτιάξουμε αλλού την τύχη μας.
Θα πρέπει να βρω μια κανονική δουλειά. Τέλος οι κροτίδες για εμένα.
Στα χέρια μου!
Κροτίδες.
Κροτίδες!
Τα φυλαχτά κι οι κροτίδες μου τον αποσυντόνισαν.
Ναι. Και;
Θα μπορούσε να με ξεροψήσει, αλλά νομίζω πως φοβήθηκε.
Κι αν έχουμε κι άλλη ευκαιρία να τον εμποδίσουμε;
Να σώσουμε τον τόπο.
Έχω μια ιδέα.
Δεν έχουμε χρόνο και θέλω όλοι να βοηθήσετε.
-Μαζεύτε τα! -Πάμε.
Πρέπει να φτάσουμε στα βουνά.
Όχι, σταματήστε! Ακούστε!
Ακούστε με, έχω ένα σχέδιο.
Συγγνώμη, θα μπορούσατε…
Ακούστε με, έχω ένα σχέδιο.
Κανείς;
Σταματήστε. Έχω ένα σχέδιο.
Προσπαθώ να σας πω κάτι.
Κανείς;
Ακούστε!
Έχω ένα σχέδιο.
Φου ντάο λα.
Ξέρετε τι σημαίνει;
Η τύχη σου είναι ανάποδα.
Εντάξει, ηρεμήστε. Ναι, το ξέρω.
Έτσι ένιωθα για πολύ καιρό. Άτυχος.
Κάτι που σίγουρα σας ξαφνιάζει, αφού με θεωρείτε μέγα κυνηγό.
Δεν ισχύει.
Κανείς εδώ δεν το πιστεύει αυτό.
Αυτό πόνεσε λίγο.
Το θέμα είναι ότι είπα ψέματα.
Δεν έχω παλέψει με τέρας.
Τώρα αυτό το πιστεύω.
Έφτιαξα τους φακέλους
για να γυρίσω σπίτι με κέρδη και να τα μοιραστώ,
αλλά το χωριό μου χάθηκε.
Καταστράφηκε από ένα ερπετό, ενώ εγώ το έπαιζα ήρωας.
Τώρα εύχομαι να μην έφευγα.
Όπως η κυνηγός σας. Πολεμάει συνεχώς για να σας προστατεύσει.
Φου ντάο λα σημαίνει κι αυτό,
"Η τύχη έφτασε". Αλλά πρέπει να την καλωσορίσετε.
Μέσα από την καλοσύνη, τη γενναιοδωρία, την κοινότητα.
Το ξέρω γιατί είδα την τύχη που μπορεί να φέρει.
Από αυτούς που μου πρόσφεραν φαγητό δωρεάν…
Δωρεάν;
Σ' όσους με καλωσόρισαν στο σπίτι τους δωρεάν.
Κι αυτούς που ήθελαν να διαδώσουν τη χαρά, κι αυτή δωρεάν.
Ναι, βασικά, ήθελα να το κάνω επιχείρηση, αλλά, ξέρεις τώρα…
Δεν είναι μόνο ένα χωριό. Είναι ο τόπος σας.
Αν βρεις τον τόπο σου, δεν τον παρατάς.
Πολεμάς γι' αυτόν.
Ο Νίαν σάς διέλυσε, αλλά όλοι μαζί…
Θα αλλάξουμε την τύχη μας.
Άκουσες τον λόγο μου ή μόλις ήρθες;
-Μπορώ να τον ξαναπώ αν… -Τον άκουσα.
Μέγα κυνηγέ, ποιο είναι το σχέδιο;
Χάσαμε την ελπίδα πιστεύοντας ότι ο Νίαν ήταν ατρόμητος.
Αλλά ανακαλύψαμε κάποια πράγματα που ίσως το άλλαζαν αυτό.
Είναι πολύ πιο μεγάλα από αυτά φτιάχνεις!
Αυτά δεν είναι τίποτα.
Περίμενε και θα δεις.
Έτοιμος!
Πάρτε όσα θέλετε!
Νηστικό αρκούδι δεν χορεύει!
Είναι αυτό που νομίζω;
Μην κρυφοκοιτάς.
Όλα είναι στη θέση τους.
Είμαστε πανέτοιμοι.
Αν έχεις δίκιο, κι αυτό έχει αποτέλεσμα…
Θα έχει σίγουρα.
Να θυμάσαι, έχουμε εφεδρικό σχέδιο.
Την Πορφυρή Μάσκα της Παραπλάνησης!
Σωστά…
Γιατί λέγεται έτσι; Δεν είναι καν κόκκινη.
Τι γίνεται εδώ; Συμμαζέψατε για εμένα;
Θα το τακτοποιήσω αμέσως αυτό.
Τυφλώθηκε με το κόκκινο στο κράνος,
οπότε τώρα μόνο κόκκινο θα δει.
Τα μάτια μου!
Τα 'χασε όταν είδε τις κροτίδες.
Ας τις ανάψουμε για να σαστίσει.
Τι…
Πήγε στη λάθος μεριά!
Μην ανησυχείς! Θα τον οδηγήσω στην πλατεία.
Ναι!
Τι είναι όλα αυτά; Τι κάνετε;
Δεν σε φοβόμαστε πια, γιατί ανακαλύψαμε τον μεγαλύτερο φόβο σου.
Ένα χωριό που ξέρει να αλλάζει την τύχη του.
Και τώρα η δική σου τύχη…
μόλις στέρεψε!
Είπα, η δική σου τύχη μόλις στέρεψε!
Ένα λεπτάκι.
Ή μήπως όχι;
Γρήγορα! Το εφεδρικό σχέδιο!
Παραλίγο να σκοντάψω. Αυτό κι αν θα ήταν γκαντεμιά.
Το βλέπεις αυτό; Ξέρουν ότι έχουν χάσει.
Εμπιστεύσου τον φόβο και θα σου δείξει το αληθινό πρόσωπο των άλλων.
Έμεινες μόνη σου για ακόμα μια φορά.
Όχι, δεν είναι έτσι.
Έλα!
Δεν τα άκουσες τα νέα; Δεν σε φοβόμαστε πια!
Μόνο αυτό μπορείτε;
Ποιος είσαι;
Την επόμενη φορά εγώ θα φορέσω τη μάσκα.
Τώρα!
Ναι!
Ξεκουμπίσου!
Φύγε!
Δεν σε φοβόμαστε, ηλίθιο τέρας!
Έλα!
Νιώσε τη δύναμη της Μάσκας της Αποπλάνησης!
Δεν μπορείς να τα βάλεις με το αναπόφευκτο του χρόνου.
Η τύχη σου θα στερέψει κάποια στιγμή, οπότε γιατί να ασχολείσαι καν;
Τώρα μάλιστα!
-Τι κάνεις εκεί; -Στάσου…
Ναι!
Καμπούμ!
Κι έχουμε πολλά τέτοια ακόμα!
Θα σε περιμένουμε του χρόνου.
Θα ξανάρθω!
Ζήτω στους κυνηγούς!
Δεν αμφέβαλλα ούτε λεπτό.
Είσαι ο πιο τυχερός που έχω γνωρίσει!
Έσωσες την πόλη.
Και μου χρωστάς τον λογαριασμό.
Πήγε αρκετά καλά, τι λες κι εσύ;
Θα έλεγα πως ήταν αρκετά… επικό.
Συγγνώμη!
Νίαν γκάο. Δύο στην τιμή του ενός.
Τώρα ποιος έγινε μαλθακός;
Μόνο μια μέρα τον χρόνο είναι.
-Ας κρατούσε αυτή η στιγμή για πάντα. -Ας το κάναμε κάθε χρόνο.
Μακάρι να έφτιαχνα πιο πολλά νίαν γκάο.
Εσύ τι εύχεσαι;
Τι άλλο περιμένει τον Περιπλανώμενο Κυνηγό;
Λοιπόν, τι μας περιμένει, Πο;
Δεν…
Δεν ξέρω.
Νιώθω ότι ξεμένουμε από τύχη.
Και δεν ξέρω πώς να το διορθώσω.
Ίσως να ξέρω εγώ.
Ξεκινάει μ' εμάς ενωμένους.
Για περιμένετε μισό λεπτό.
Έχω καραμέλες νίαν γκάο!
Θέλω να πω, τις έχω εκεί, εδώ και οκτώ χρόνια.
Τι μεγάλη τύχη να το θυμηθώ απόψε!
Δείτε τι μπορώ να φτιάξω!
Τώρα κάντε όλοι μια ευχή!
Μακάρι να θυμόμαστε αυτήν τη στιγμή, ό,τι κι αν γίνει.
Κάτι σαν παράδοση του νέου έτους;
Γκονγκ σι φα τσάι.
Είθε το νέο έτος να μας φέρει καλοτυχία!
Ήδη την έχει φέρει.
Νομίζω πως η τύχη μας αλλάζει.
Πώς τα πήγα με την ιστορία, μπαμπά;
Επικά, Πο. Άκρως επικά.
ΧΑΡΟΥΜΕΝΟ ΣΕΛΗΝΙΑΚΟ ΝΕΟ ΕΤΟΣ
Υποτιτλισμός: Λία Κυνηγαλάκη